Lngshot

**Lngshot** (Boros Korea: 롱샷; RR: Rongsyat; polombuson sabaagi "long shot", posuaton ngaawi id pimato tagayo) nopo nga tinimungan kusai mantad Kabaatan Korea i tinuridong ontok toun 2025. Puru tinimungan nopo dii nga i Ohyul, Ryul, Woojin, om Louis. Ii nopo nga tinimungan kusai koiso i tinuridong om toinaon do More Vision, syarikat rakaman i tinuridong do susuminding rap Amerika Jay Park. Debut yolo ontok 13 Milatok 2026 miampai single "Moonwalkin'", ii no single toponsol mantad album mini (EP) koiso diolo i kiuhu *Shot Callers*.

## Ngaran
Ngaran nopo dii nga naanu mantad frasa "long shot," i kirati toisoiso i kiwaa kebarangkalian tosiriba do kalantoi. Minomisunud i Woojin do *[[The Korea Times]]* do suai-suai kopurimanan do ngaran dii di pogulu po tu au oubas gunoon istilah nga nokotorimi dii isio soira nokopuriman do aiso hogot suai i kaanu popotunui rati di miagal.

## Sajara

### 2025: Pre-debut om "Saucin'"
Tinuridong o Lngshot do susuminding rap Amerika i Jay Park id siriba syarikat rakaman dau, More Vision. Nokoboros i Jay do manu isio mombontuk iso tinimungan i kiwaa puru di miilang pomusorou miagal dau. Ontok Magus 2025, minomonsoi i Jay do kosolimbahan id iso festival Universiti Hanyang, id nombo minomonsoi o Lngshot do kosolimbahan monigowo maimapi sinding di au po nakalabus ontok dii. Poingompus wulan dii, nakaanu isio popoilo ngaran puru tinimungan maimpai kitaang, minapalabus teaser sinding diolo om minopoilang gambal puru tinimungan miampai turos di pinahawor. Sonwulan kalapas dii, minopoilang i Jay do gambal tinimungan dii i popokito isyarat tunturu tanga kumaa kamera, om koimaan nopo dii nga minopoimbulai kritikan kumaa konsep tinimungan dii.

Ontok Milau 2025, minapalabus o Lngshot do mixtape *4shoboiz Mixtape* om sinusuhut miampai single pra-debut diolo, "Saucin'" ontok wulan sumusuhut. Vidiu muzik "Saucin'" popokito di Jay Park i minomonsoi parodi kono songulun CEO i minonogod tinimungan dii miampai kotompuirak kokomoi gambal diolo i popokito isyarat tunturu id tanga, om nogi mongunsasana kritikan i notorimo pogulu dii. Minomonsoi nogi yolo kosolimbahan id 2025 Melon Music Awards miampai di Jay Park om artis mantad H1ghr Music. Nokoimbulai nogi i Louis sabaagi artis naalap id suang sinding "Lullaby Remix" ii no sinding do susuminding Amerika, JD McCrary, i popohompit nogi di Jay Park om Paradise.

### 2026: Debut om ''Shot Callers''

Ontok 13 Milatok 2026, minapalabus o Lngshot do single debut diolo "Moonwalkin'" miampai album mini (EP) *Shot Callers*, om minoposolimbou sinding "Moonwalkin'" om "Saucin'" maya abaabayan muzik Mnet, *[[M Countdown]]*. Sinding "Moonwalkin'" nopo nga sinding koiso i rinakam do tinimungan dii, om i nopo daa timpuunon po nga napalan montok di Woojin sabaagi artis solo, om kiwaa sukuon kumaa susuminding Amerika, Michael Jackson om Beyoncé.

Duo minggu kalapas debut diolo, minomisunud i Woojin do *[[Harper's Bazaar]]* id suang iso ponorubungan do susuminding rap Amerika, Tory Lanez nopo nga idol disio, om minopoimbulai ii do kontroversi gama kohompitan di Lanez id suang kinaantakan tembakan kumaa tambalut susuminding rap, Megan Thee Stallion. Boros disio, miampai gambal laid i popokito mamakai isio kakamot i kiwaa ponuatan "Free Tory," minopoimbulai reaksi negatif do tinimungan dii. Ontok 27 Milatok, minapalabus o tinimungan dii do vidiu muzik montok sinding "FaceTime," i popokito puru ngaawi tinimungan dii i sumayau miampai mimiimiluda (pelatih) mantad tinimungan tondu id siriba More Vision. Nokotorimo kritijan o vidiu dii om kosolimbahan sumusuhut miampai mimiimiluda om minapaatod o soboogian peminat mantad China om Korea do trak protes hilo upis More Vision om puru suai mengkritik koimaan protes dii tu nadalaan tomod.

Pinungaranan do*[[Billboard Korea]]* o Lngshot sabaagi Rookie of the Month 2026 montok wulan Mansak.

## Inus muzik
Monginruai i Jay Park do visi tinimungan diti sabaagi iso i "poposotol do rahi sondii om kasandadan (keaslian) i mamagayat ginawo tulun." Kosolimbahan diolo montok sinding "Moonwalkin'" nopo nga nokomoi do *The Korea Times* sabaagi au "kikoulalaho moyo tulun suai (tiruan), ii no iso koluhoyon koubasanan montok piipiro tinimungan K-pop miampai roromu hip-hop, nga popokito yolo kointutunan poingimpou kabaalan". Minapatayad o More Vision do kidimpoton o tinimungan diti sumiliu "iso mantad artis bobos kirahung id suang muzik pop." Kointutunan muzik om suang media sosial do tinimungan diti nokomoi do *[[The Korea Herald]]* sabaagi popotunui "tuni poingimpou hip-hopom dinamika puru tinimungan i au konvensional" i manahak tantaman kumaa trend K-pop babaino, om pinungaranan nogi yolo miampai tinimungan kusai Cortis id siriba Hybe, sabaagi artis i masaan do manahak kawagu rati kreativiti id suang industri.

## Puru tinimungan
*Ohyul ()
*Ryul ()
*Woojin ()
*Louis ()

## Diskografi
### Album mini (EP)

### Mixtapes

### Single

### Sinding suai id carta

## Sukuon

## Noputan labus
*